Χαρακτηριστικά+κομμάτια+ή+θέματα+των+τοπικών+φορεσιών

= __**ΧΑΡΑΚΤΗΡΙΣΤΙΚΑ ΚΟΜΜΑΤΙΑ Ή ΘΕΜΑΤΑ ΤΩΝ ΤΟΠΙΚΩΝ ΦΟΡΕΣΙΩΝ**__ =
 * **Τα πουκάμισα** **:** το πουκάμισο είναι κοινό κομμάτι σε όλες τις φορεσιές, ανδρικές ή γυναικείες και το τελευταίο που διατηρληθηκε έστω και φορεμένο κάτω από τα δυτικά ρούχα. Είναι βαμβακερό αλλά και λινό ή μεταξωτό και συνήθως είναι άσπρο. Καασκευάζεται στο σπίτι, μόνο στις πόλεις είναι αγοραστό. Η διακόσμηση του είναι υφαντή, κεντητή η πρόσθετη στα σημεία που φαίνονται. Φοριέται κατάσαρκα, ή πάνω από την φανέλα από τους άνδρες. Το πουκάμισο είναι το πιο προσωπικό από τα τμήματα μιας φορεσιάς, γι'αυτό δεν αλλάζει μορφή ανάλογα με την κοινωνική θέση του ατόμου.
 * **Οι επενδυτές :** "Επενδυτής" είναι μια επίπλαστη ονομασία που δίνετε για να μην γίνει κάποια προτίμηση σε μία από τις τοπικές ονομασίες που δηλώνουν αντίστοιχες παραλλαγές, όπως σαγιάς, καβάδι και πολλές άλλες. Ο επενδυτής έχει κατακόρυφο άνοιγμα μπροστά και αντίθετα με το πουκάμισο ράβεται από ειδικό μάστορα. Το ύφασμα είναι βαμβακερό, υφαντό ή μάλλινο ή από διαφορα αγοραστά υφάσματα. Το μήκος εφανίζεται αρχικά μεγάλο, φτάνει μέχρι τον αστράγαλο, με τάση να κονταίνει με τον χρόνο. Το χρώμα αρχικά λευκό, γίνεται λουλακί, μπλε ή μαύρο. Ο επενδυτής αποτελέι το κεντρικό κομμάτι της φορεσιάς.
 * **Τα φορέματα :** Ο κύριος σκοπός του φορέματος είναι να καλύπτει το σώμα από την μέση και κάτω. Μπορεί να έχει πανωκόρμι μονοκόμματο, ανοιχτό στην μέση, ή με τιράντες, μανικωτό ή αμάνικο. Όταν δεν έχει, τότε λέγεται φούστα. Υπάρχουν και εδώ πάρα πολλές παραλλαγές στο σχέδιο και στην ονομασία : φουστάνι, φόρεμα, τσούκνα κλπ. Φοριέται πάνω από το πουκάμισο. Στον χορό το φουστάνι υπογραμμίζει τις κινήσεις των γοφών και τις στροφές. Παράλληλα όμως κρύβει τις κινήσεις των ποδιών ώστε οι γυναίκες να μην χρειάζεται να κάνουν πολύπλοκα βήματα.
 * **Οι ποδιές :** α. πρακτική χρησιμότητα - προφυλάσσει το μπροστινό κάτω τμήμα της φορεσιάς απο την φθορά και το λέρωμα. Φτιάχνεται από ένα απλό κομμάτι ύφασμα, βαμβακερό ή μάλλινο, συνήθως με τσέπες και σπάνια με κανένα στολίδι. β. διακοσμητική γιορτινή φορεσιά- Συνηθίζεται σε όλες σχεδόν τις ηπειρωτικές φορεσιές, αλλά ελάχιστα στα νησιά. Εκφράζει την αισθητική δημιουργικότητα των γυναικών. Χρησιμοποιούνται όλων των ειδών τα υφάσματα, από το χοντρό υφαντό μέχρι το πιο πολυτελές αγοραστό. Η ποικιλία στα χώματα είναι επίσης πολύ μεγάλη, εναρμοσμένη όμως με τα χρώματα της υπόλοιπης φορεσιάς. Το ράψιμο και το κέντημα γίνεται σχεδόν πάντα από τις γυναίκες, σπάνια από τους ραφτάδες.
 * **Τα κεφαλοδέματα :** Τα στολίσματα των μαλλιών και του κεφαλιού είναι τόσο ποικίλα που δύσκολα επιτρέπουν γενίκευση. Συνήθως καλύπτουν όλο το κεφάλι αφήνοντας ελεύθερο μόνο το πρόσωπο. Οι φορεσιές μένουν, αλλά τα μαντηλοδέματα ήταν ολόκληρη τέχνη που στις περισσότερες φορές έχει σήμερα χαθεί γιατί δεν μεταδόθηκε στις νεότερες γυναίκες. Το χτένισμα στα χωριά είναι σχεδόν πάντα το ίδιο, τα μαλλιά πλέκονται σε δύο κοτσίδες. Στο μέτωπο κρέμεται μια κορδέλα με ή χωρίς νομίσματα. Από πάνω δένονται τα διάφορα μαντήλια.
 * **Βράκα :** Φοριέται από τους άνδρες στα νησιά και σε παράλιες περιοχές. Η καθημερινή βράκα λέγεται και κάρτσα, είναι από εγχώριο μάλλινο ύφασμα του τελάρου ή βαμβακερό ή σατέν, σε χρώμα μάυρο ή μπλε σκούρο. Η σχολιανή βράκα μπορεί να έχει ελαφρά ανοιχτότερο μπλε χρώμα, να είναι από τσόχα και να είναι στολισμένη με γαιτάνι στις ραφές.
 * **Φουστανέλλα :** Στην ανδρική φορεσιά, καθώς η μέση σφίγγεται με το ζωνάρι, η πουκαμίσα ανοίγει προς τα κάτω και σχηματίζει δίπλες στον ποδόγυρο. Οι δίπλες αυτές είναι ένδειξη πολυτέλειας και στην προσπάθεια να γίνουν όσο το δυνατόν περισσότερες δημιουργήθηκε σταδιακά ένα ιδιαίτεο ρούχο, η φουστανέλλα. Αποτελείται από τρογωνικά κομμάτια υφάσματος από σπιτικό υφαντό, κάμπο-το ή χασέ. Η φουστανέλλα είναι ιδιαίτερα εντυπωσιακή στον χορό γιατί δίνει έμφαση στις στροφές και στα πηδήματα.